Ma Huateng

Ma Huateng (geb. 29 Oktober 1971 in Tsjaojang, Guangdong), ook bekend as Pony Ma, is 'n Chinese entrepreneur en stigter van Tencent, een van die grootste internetmaatskappye in China.Investing in China: The Emerging Venture Capital Industry Jonsson Jinja Li, Google-boekeTencentTencent amptelike webwerf Hy is in 2007 deur Time as een van die wêreld se invloedrykste persone aangewys.Biographical Dictionary of New Chinese Entrepreneurs and Business Leaders, Pg. 111 Ilan Alon en Wensjian Zhang. Edward Elgar Publishing, 2009. Google-boeke. In Oktober 2013 was Ma die vyfde rykste persoon in China en die 173ste rykste persoon ter wêreld, met 'n geskatte netto waarde van VS$10.2 miljard.

 Loopbaan by Tencent 
Ma het 'n graad aan die Universiteit Shenzhen behaal en was die mede-stigter van Tencent in 1998. Die maatskappy se eerste produk, die kitsboodskapprogram Tencent QQ, het vinnig in China gewild geword. Tencent het kort daarna begin uitbrei tot 'n internetreus, vergelykbaar met AOL in die VSA. Hy is tans voorsitter en HUB van Tencent Holdings, een van die drie grootste chinese internetmaatskappye - die ander is Alibaba en Baidu. Teen die einde van September 2012 het QQ by die 784 miljoen aktiewe gebruikers gehad, wat 'n toename van 10% op die vorige jaar was. Tencent bestuur ook 'n mobiele boodskapproduk genaamd WeChat; dié het teen die einde van 2012 200 miljoen aktiewe gebruikers behaal., Profiel van Ma Huateng in Forbes, 2013. Tencent bedryf ook ander uiteenlopende dienste soos webportale, e-handel en multispeler-aanlynspeletjies.Tencent, More Than QQ Instant Messaging In China  thechinaobserver.com, Januarie 2009 Aanlynspeletjies soos die Legende van Julong en die Legende van Sjuanjuan het omset met meer as 50% opgestoot tot by VS$5.1 miljard, waarvan VS$1.5 miljard wins was., Profiel van Ma Huateng in Forbes, 2013.

 Verwysings 

Kategorie:Geboortes in 1971
Kategorie:Chinese akteurs
Kategorie:Lewende mense